CELEX: C2004/273/46
Language: et
Date: 2004-11-06 00:00:00
Title: Kohtuasi C-413/04: Euroopa Parlamendi 27. septembri 2004 hagi Euroopa Liidu Nõukogu vastu

6.11.2004   
            
            
               ET
            
            
               Euroopa Liidu Teataja
            
            
               C 273/25
            
         Euroopa Parlamendi 27. septembri 2004 hagi Euroopa Liidu Nõukogu vastu
   (Kohtuasi C-413/04)
   (2004/C 273/46)
   Euroopa Parlament esitas 27. septembril 2004 Euroopa Ühenduste Kohtusse hagi Euroopa Liidu Nõukogu vastu. Hageja esindajad on A. Baas ja U. Rösslein, kohtudokumentide kättetoimetamise aadress Luxembourgis.
   Euroopa Parlament palub Euroopa Kohtul:
   
               —
            
            
               tühistada nõukogu 28. juuni 2004 direktiiv 2004/85/EÜ, millega muudetakse Euroopa Parlamendi ja nõukogu direktiivi 2003/54/EÜ seoses teatavate sätete kohaldamisega Eesti suhtes (1);
            
         
               —
            
            
               jätta kõik kohtukulud Euroopa Liidu Nõukogu kanda.
            
         Õiguslikud alused ja peamised argumendid
   2003. aasta ühinemisakti artikkel 57 ei ole piisav õiguslik alus vaidlustatud direktiivi vastuvõtmiseks. Selle sätte eesmärk on liitumisega seonduva ühenduse õiguse kohandamine ja ühenduse aktide, mida ei ole ühinemisaktiga kohandatud, uutele liikmesriikidele kohaldavateks muutmine. Seega ei saa muud muudatused akti artiklil 57 põhineda. Sätet ei saa kasutada ühenduse aktidest erandite vastuvõtmiseks, eriti kui need on laiemad kui ühinemisaktis on otseselt määratud ja piiritletud.
   Vaidlustatud direktiiv ei ole piisavalt motiveeritud, 2003. aasta ühinemisakti artikli 57 kasutamine õigusliku alusena ei tulene ei direktiivi põhjendustest ega ka muudest sätetest.
   
      (1)   ELT L 236, 7.7.2004, lk 3.